《西湖访梅》
宋代·赵汝燧

久无梅信息，访问到湖滨。耐尽一冬冷，开残千树春。

临流转风韵，与雪斗精神。疏影暗香后，能吟有几人。

作者简介：（1172—1246）名或作汝燧。宋宗室，居袁州，字明翁，号野谷。宁宗嘉泰二年进士。主东阳县簿，迁湖南刑司狱干官，改知临川县。监镇江府榷货务，年课羡三十万。迁知郴州。历湖南宪漕，以刑部郎官召对，再差知温州。博记工文，尤长于诗，为江湖派诗人。有《野谷诗稿》。